wickkiey/tamil-wikipedia-chunked huggingface dataset:
# தாளம் (பரதநாட்டியம்)

**தாளம்** எனப்படுவது பாட்டின் காலப்பிரமானத்தை அனுசரித்து கைகளினாலோ அல்லது கருவிகளினாலோ தட்டுதல் ஆகும்.காலத்தை பிரித்து பாகுபாடு செய்ய தாளம் பயன்படுகிறது.இந்தப்பிரிவுகள் சீராகவும் கால அளவு முறையுடனும் அமைவது தாளத்தின் லயமாகும்.தாளம் எனும் சொல்லின் த என்ற எழுத்து சிவபெருமானையும் ள என்ற எழுத்து பார்வதியையும் குறிக்கும். ஆரம்பகாலத்தில் 108 தாளங்கள் உபயோகத்தில் இருந்தன.தற்போது சப்த தாளம் எனப்படுகின்ற ஏழுதாளங்களே உள்ளன.
# கோர்வை (பரதநாட்டியம்)

**கோர்வை** எனப்படுவது பல அடவுகளின் சேர்க்கையாகும். இது பூமாலைக்கு ஒப்பிடப்படுகிறது. இது லயத்துடன் அமைந்திருக்க வேண்டும். பாத பேதங்களும், முத்திரைகள் பலவும் சேர்ந்து அமைந்ததே கோர்வை ஆகும்.  
கோர்வைகள் அமைக்கும் போது கவனிக்க வேண்டிய விடயங்கள்
- பாட்டிற்கேற்ப தாளத்துடன் கோர்வைகள் அமைக்கப்பட வேண்டும்.
- கோர்வைகள் பாட்டின் வன்மை மென்மைக்கேற்ப அமைய வேண்டும்.
# உபகுளோரசு அமிலம்

**உபகுளோரசு அமிலம்** **(Hypochlorous acid)** ஓர் உறுதியற்ற அமிலமாகும். இதன் வேதியியல் குறியீடு HOCl. குளோரின் நீரில் கரையும் போது இவ்வமிலம் தோன்றுகின்றது. இது உடனடியான மீழும் சேர்வையாக இருப்பதனால் இதனை தூய நிலையில் காணமுடியாது. உபகுளோரசு அமிலம் ஒரு ஒடுக்க-ஏற்ற வேதிவினைகள் கொண்டதாகவும் அதன் சோடியம் உப்பு (NaClO),அல்லது கல்சியம் உப்பு(Ca(CIO)<sub><sub>2</sub></sub>) தொற்று நீக்கியாகவும், வெளிற்றுமியல்பு கொண்டவையாகவும் பயன்படும்.
# உபகுளோரசு அமிலம்

## பயன்கள்

சேதனத் தொகுப்புகளில் HOCl ஆல்க்கீன்களை குளோரோடைரீன் ஆக மாற்றும்.  
உயிரியல் செயற்பாடுகளில் வினையூட்டப்பட்ட நடுவமைநாடிகளினால் தூண்டப்பட்ட உபகுளோரசு அமிலம் குளோரிட்டு பேரொட்சைட்டு அயன்களை ஆக்குவதால் அது பாக்டீரியாக்களை அழிக்கப் பயன்படும்.
# உபகுளோரசு அமிலம்

## உருவாக்கம், நிலைத்திருப்பு, தாக்கங்கள்

நீருக்கு குளோரின் சேர்க்கப்படும் போது ஐதரோக்குளோரிக்கமிலம் , உபகுளோரசு அமிலம் ஆகிய இரண்டையும் அது தோற்றுவிக்கும்.  
:Cl<sub>2</sub> + H<sub>2</sub>O HClO + HCl  
உபகுளோரசு அமிலத்தின் கரைசல் நிலை உப்புகளை (எ.கா: சோடியம் உபகுளோரசு) சேர்க்கும் போது இத்தாக்கம் இடப்பக்கமாக நகர்ந்து குளோரின் வாயுவைத் தரும். ஆகவே நிலையான உபகுளோரசு வெளிற்றிகள் குளோரின் வாயுவை நீரில் கரைந்த சோடியமைதரொட்சைட்டில் சேர்ப்பதன் மூலம் மேற்கொள்ளப்படுகின்றது.  
இவ் அமிலம் இருகுளோரொவொட்சைட்டை நீரில் கரைப்பதன் மூலமும் உருவாக்கலாம். மாறா வெப்ப அமுக்க நிலைமைகளில் ஐதரசன் ஒட்சி குளோரைட்டை (உபகுளோரசு அமிலம்) தயாரிப்பது தாக்கச் சமநிலை உடனடியாக மீள்வதன் காரணமாக சாத்தியமற்றது.:  
:2 HOCl Cl<sub>2</sub>O + H<sub>2</sub>O K(0°C) = 3.55 dm<sup>3</sup>mol<sup>−1</sup>
# வார்ப்புரு:Infobox Ethnic group/doc

## Usage

<pre>  
</pre>
# வார்ப்புரு:Infobox Ethnic group/doc

## Example

<pre>
# வார்ப்புரு:Infobox Ethnic group/doc

## Parameters

All parameters optional except *group*.
# வார்ப்புரு:Infobox Ethnic group/doc

## Parameters

### Example use of *flag*, *flag_caption*, *image* and *image_caption* (*caption*)

<pre>
|flag =
|flag_caption = The Ikurriña, flag of the Basque Country  
|image =
|image_caption = Zulu warriors (late nineteenth century)
</pre>
# வார்ப்புரு:Infobox Ethnic group/doc

## Related groups

*(discussion moved to talk)*  
<includeonly>  
</includeonly>  
<includeonly>
fa:الگو:جعبه اطلاعات قومیتهای ایران
</includeonly>
# விக்கிப்பீடியா:உங்களுக்குத் தெரியுமா/சூலை 3, 2013

- சிங்கத்தை காட்டுக்கு அரசன் எனக் கூறினாலும் **புலியே** சிங்கத்தை விட வலிமை வாய்ந்தது. புலியால் ஒரே அடியில் சிங்கத்தை கொன்று விட முடியும்.  
- சமணர்களின் கொல்லாமை கோட்பாட்டின் படி **சைன ராமாயணத்தில்** இராவணனை கொன்ற இலட்சுமணன் நரகத்திற்கும் இராமன் சொர்கத்திற்கும் செல்கின்றனர்.  
- **ஃபாக்சு பீ2** என்பது மனித முதல் மொழியின் மரபணு என்று கருதப்படும் ஒரு மரபணுவாகும்.  
- **மத்தேயோ ரீச்சி** என்பவரே சீன பேரரண் நகரத்துக்குள் நுழைய அனுமதிக்கப்பட்ட முதல் வெளிநாட்டவர் ஆவார்.  
- அச்சுறு நிலையை அண்மித்த நிலையில் உள்ள **சுள்ளிய சாம்பல் மந்தி** (படம்) என்ற குரங்கு, **தமிழகத்தில்** முதுமலை வனவிலங்கு காப்பகத்தில் காணப்படுகிறது.
# வெளிமறை வெப்பம்

**வெளிமறை வெப்பம்** (External latent heat) என்பது நீர்ம நிலையிலுள்ள ஒரு பொருள் அதன் கொதிநிலையில் ஆவியாகும் போது ஏற்கும் மறை வெப்பத்தின் ஒரு பகுதியாகும். எடுத்துக் காட்டிற்காக, நீரின் மறைவெப்பம் 2268 J/கி என்று அறிவோம். இதில் ஒரு பகுதி நீர் ஆவியாகும் போது புற அழுத்தத்திற்கு எதிராக வேலை செய்வதில் செலவிடப்படுகிறது. இவ்வேலையின் வெப்பச் சமன் அளவு 168 J/கி ஆகும். இவ்வெப்பம் **வெளிமறை வெப்பம்** எனப்படுகிறது. மீதமுள்ள 2160 J/கி, நீரின் உள் ஆற்றலை அதிகரிக்கப் பயன்படுகிறது. இது **உள்மறை வெப்பம்**(Internal latent heat) எனப்படுகிறது.  
- Dictionary of science- English language book society
# சராசரித் தனிப்பாதை

**சராசரித் தனிப்பாதை** (Mean free path) என்பது பொதுவாக வளிமநிலையில் இயங்கிக் கொண்டும் ஒன்றோடொன்று மோதிக் கொண்டும் இருக்கும் அணுக்களும் மூலக்கூறுகளும், அவ்வாறான இரு மோதலுக்கிடையே கடக்கும் சராசரி தூரம் ஆகும். மூலக்கூறின் விட்டத்தினைப் பார்க்கிலும் இத்தூரம் மிகவும் அதிக மதிப்புடையது.  
இரு மோதலுக்கிடையே உள்ள சராசரி கால நேரம் **சராசரி தனிப் பொழுது** (Mean free time) எனப்படும்.
# கிராம் அணு

**கிராம் அணு** (*gram-atom*) அல்லது **கிராம் அணு நிறை** அல்லது **கிராம் அணுத் திணிவு** (Gram atomic mass) என்பது ஒரு தனிமத்தின் நிறையை கிராம் அலகுகளில் கூறுவது ஆகும். ஒரு தனிமத்தின் அல்லது மூலக்கூற்றின் நிறையினை வெறும் எண்களால் குறிப்பிடுவது வழக்கம். மாறாக அதனை கிராமில் கூறுவது "கிராம் அணு" அல்லது "கிராம் மூலக்கூறு" (Gram molecule) எனப்படும்.  
ஆக்சிஜனின் அணு நிறை 16. இப்போது 16 கிராம் ஆக்சிஜனை எடுத்துக் கொண்டால் அது ஆக்சிஜனைப் பொறுத்தமட்டில் ஒரு கிராம் அணுவாகும்.  
நீரின் முலக்கூறு H<sub>2</Sub>O ஆகும். இப்போது 18 கிராம் நீர், ஒரு கிராம் மூலக்கூறாகும் (நீருக்கு).
# சைவமரபும் மெய்ப்பொருளியலும் (நூல்)

முனைவர் பி.ஆர் நரசிம்மன் அவர்களால் சைவ சமயம் பற்றி ஆய்வு செய்து எழுதப்பட்ட நூல் **சைவமரபும் மெய்ப்பொருளியலும்** நூலாகும். இந்நூலை மதுரை எழில் அச்சகம் வெளியிட்டுள்ளது.  
இந்நூலிற்கு தருமபுரம் அனைத்துலக சைவசித்தாந்த ஆராய்ச்சி நிறுவனத்தின் இயக்குநர் தி.ந. இராமச்சந்திரன் அணிந்துரை எழுதியுள்ளார்.
# சைவமரபும் மெய்ப்பொருளியலும் (நூல்)

## பொருளடக்கம்

**சைவ மரபின் தோற்றமும் வளர்ச்சியும்**
- வேதங்களில் காணப்படும் சைவம்
- உபநிடதங்கலில் காண்ப்படும் சைவம்
- ஆகமங்களில் காணப்படும் சைவம்
- சிவலிங்கமும் கந்த வழிபாடும்
- புராணங்களில் காணப்படும் சைவம்
- சைவப் பிரிவுகள்
- தமிழிலக்கியங்களில் காணப்படும் சைவம்
- சமயாச்சாரியார்களும் தோத்திர நூல்களும்
- ஞானாமிர்தம்
- சந்தானாச்சாரியார்களும் சாத்திர நூல்களும்
- பண்டாரசந்நிதிகளும் பண்டாரச்சாத்திரங்கலும்
- சைவக் கடைப்பிடிகள்  
**சைவ சித்தாந்த மெய்ப்பொருளியல்**
- அளவையியல் கோட்பாடு
- இறையியல் கோட்பாடு
- உயிரியல் கோட்பாடு
- தளையியல் கோட்பாடு
- படிமுறைவளர்ச்சி இருப்பு நிலைகள்
- அறஇயலும் பயனியலும்
- சிவதாண்டவத்தின் மெய்ப்பொருளியல் கோட்பாடு
# பாசுபதம்

**பாசுபதம்** சைவசமயப் பிரிவுகளிள் மிகப்பழமையானது. பசுபதியை முழுமுதற் தெய்வமாகக் கொண்டது. மகாபாரதம், "பசுபதி, ஸ்ரீகண்ட எனும் நாமங்களை உடையவரும், உமாபதியுமாகிய சிவனே பாசுபதம் எனும் ஞானத்தை உபதேசஞ் செய்தார்" என்கின்றது. இலகுலீசர் என்பவரால் கொள்கைப்படுத்தப்பட்டது. மௌரியர் காலம் முதலாகவே இந்தியாவில் செல்வாக்குப் பெற்ற பிரிவாக விளங்குகின்றது. மகாபாரதத்தில் அர்ஜுனன் சிவனை நோக்கித் தவமிருந்து பாசுபத அஸ்திரம் பெற்றுக் கொண்டமை குறிப்பிடத்தக்கது.  
16ஆம் நூற்றாண்டில் வாழ்ந்த **பாசுபதர்** எனப்பட்ட காட்டு முனிவர்கள் மனிதர்களைப் பலி கொடுக்கும் கொடியவர்களாக மாறியிருந்தனர். இவர்களுக்குச் சில நூற்றாண்டுகள் முன்பு வாழ்ந்த சிறுத்தொண்டர் கூடத் தன் பிள்ளையையே பலியிட்டிருக்கிறார். இத்தகைய கொடிய பிரிவினரை இராமாயண நூற்றந்தாதி வியாக்கியானம் எழுதிய பிள்ளை லோகம் சீயர் தம் விரிவுரையில் கண்டிக்கப்பட்டுள்ளார்.
# பாசுபதம்

## லகுலீச பாசுபதம்

லகுலீச பாசுபதம் என்பது சிவபெருமானை முழுமுதற்கடவுளாக வழிபடும் பாசுபதத்தின் பிரிவாகும். இந்த சைவப்பிரிவானது நகுலீச பாசுபதம் என்றும், நகுலீச தத்துவம் என்றும் அறியப்படுகிறது. இப்பிரிவினை அமைத்தவர் நகலீசர் ஆவார். இவர் பசுபத்தினை தோற்றுவித்த கண்டரின் சீடர். அதனால் இப்பிரிவு அவருடைய பெயரினையும் இணைத்தே அழைக்கப்பெறுகிறது. காரியம், காரணம், சமய நடத்தை, யோகம், துன்ப நீக்கம் என்ற பஞ்ச அர்த்தினை அடிப்படையாகக் கொண்டு இந்தப் பிரிவு செயல்படுகிறது.
# பாசுபதம்

## கருவி நூல்

நயன்தரும் சைவசித்தாந்தம் (நூல்) - நா ஞானகுமாரன்
# நிற அடர்த்தி

**நிற அடர்த்தி** (*colour depth*) எனப்படுவது, ஒரு படத்திலுள்ள படச்சில்கள் (pixel) எத்தனை வர்ணங்களைப் பயன்படுத்தி உருவாகின்றன என்பதைக் குறிப்பிடுகிறது. வர்ணங்களது அடர்த்தியானது இலக்கங்களில் கணிக்கப்படுகிறது. இவ் வர்ண வேறுபாடு காட்சிப்படுத்தப்படும் திரையின் வன்பொருள் அல்லது மென்பொருளால் கட்டுப்படுத்தலாம்.
1 பிட் என குறிப்பிட்டால் அது இரண்டு வர்ணங்களை மாத்திரம் பயன்படுத்தி அமைக்கப்பட்ட படம். 2 பிட் எனில் 2<sup>2</sup> = 4 வர்ணங்களை கொண்டு உருவாக்கப்பட்ட படம் என அறியலாம்.  
- 1-பிட் = இரண்டு வர்ணங்கள்
- 2-பிட் = நான்கு வர்ணங்கள்
- 4-பிட் = பதினாறு வர்ணங்கள்
- 8-பிட் = 256 வர்ணங்கள்
- 24-பிட் = 16 மில்லியன் வர்ணங்கள்,  
24-பிட் வர்ணமே இன்று அதிக அளவில் உள்ளது. 8-பிட் பழைய கைபேசிகளில் பயன்படுத்தப்பட்டது எனினும் இன்றய கைபேசிகளின் திரை 24-பிட் ஆக உள்ளது. பிட் களின் எண்ணிக்கை அதிகரிக்கும் போது அதிகளவிலான வர்ணங்களைப் பயன்படுத்த முடிகிறது. ஆகையால் தெளிவான காட்சியை பெறலாம் (இங்கு தெளிவான காட்சி என குறிப்பிடுவது படத்தின் தரம் அல்ல படத்திலுள்ள வர்ணத்தின் தரத்தினை மாத்திரமே).
# நிற அடர்த்தி

## 8-பிட் வர்ணம்

8-பிட் வர்ணம் எனில் இலத்திரனியல் திரையில் பயன்படுத்தப்படும் RGB (சிவப்பு-பச்சை-நீலம்) ஆகிய வர்ணங்களைப் பயன்படுத்தி வர்ணத்தை ஏற்படுத்துவதற்காக முறையே (8x8x4 = 256) என பிரிக்கப்படுகிறது. (மனித கண்ணால் சிவப்பு பச்சை வர்ணங்களைக் காட்டிலும் நீல வர்ணத்தை குறைவாகவே அடையாளம் காண முடியும்.)
# நிற அடர்த்தி

## நிஜ வர்ணம் 24-பிட்

மிகவும் தரமான வர்ணத்தை கொடுக்ககூடியதால் நிஜ வர்ணம் எனப்படுகிறது. இதில் மிகவும் அதிக அளவிலான வர்ணங்களைப் பயன்படுத்த முடிகிறது (16 மில்லியன்). 10 மில்லியனுக்கும் அதிகமான வர்ணங்களை மனித கண்களால் இலகுவாக அடையாளம் காணமுடியாது என்பது குறிப்பிடத்தக்கது.
# நிற அடர்த்தி

## ஆழ வர்ணம்

அதி உயர் அடர்த்தி மிக்க வர்ணங்களாக (30/36/48-பிட்) ஆகியவை உள்ளன. இவற்றிற்கும் 24-பிட் இற்கும் இடையிலான வேறுபாட்டினை சாதாரண திரைகளில் இனங்காண முடியாது மிகப் பெரிய திரைகளிலே அரிதாகவே இனங்காண முடியும்.
# சோம சித்தாந்த சைவம்

**சோம சித்தாந்த சைவம்** என்பது சிவபெருமானை முழுமுதற்கடவுளாக வழிபடும் சைவப் பிரிவாகும். இந்தப் பிரிவினை அமைத்தவர் சோமசர்மன் ஆவார். இவர் நியாய மெய்ப்பொருளியல் அருளிய அக்சபாதரின் குருவாக கருதப்படுபவர்.  
இப்புராணம் பற்றிய குறிப்புகள் ஈசான சிவ குரு பத்ததி, தந்திராதிகார நிர்ணயம், தர்சனகனிக சங்கிரகம் ஆகிய நூல்களில் உள்ளன.
# சோம சித்தாந்த சைவம்

## கருவி நூல்

சைவமரபும் மெய்ப்பொருளியலும் - பி.ஆர் நரசிம்மன்
# கௌல சைவம்

**கௌல சைவம்** என்பது சிவபெருமானை முழுமுதற்கடவுளாக வழிபடும் சைவப் பிரிவாகும். இந்தப் பிரிவினை அமைத்தவர் பர்வரக்தர் ஆவார். இவர் அல்லாதர் என்றும் அறியப்படுகிறார். இவர் பாசுபத சைவத்தினை சார்ந்த விசுவரூபரின் மாணவர் ஆவார்.  
இந்த கௌல சைவப்பிரிவினருக்கு ஆசானாக கோரக்கர் அறியப்பெறுகிறார்.
# கௌல சைவம்

## இவற்றையும் காண்க

சிவாத்துவைதம்
# கௌல சைவம்

## கருவி நூல்

சைவமரபும் மெய்ப்பொருளியலும் - பி.ஆர் நரசிம்மன்
# கொரூர் ராமசாமி ஐயங்கார்

**கொரூரு ராமசாமி அய்யங்கார்** புகழ் பெற்ற கன்னட எழுத்தாளர்களுள் ஒருவர். இவரது எழுத்து பாணியும், நகைச்சுவையான எழுத்துப் போக்கும் மக்களிடையே செல்வாக்கு பெற்றிருந்தன. இவர் கர்நாடகத்தின் ஹாசன் மாவட்டத்தில் உள்ள கொரூரில் பிறந்தார். இவருடைய "அமெரிக்காடல்லி கோரூரு" (1980), என்ற நூலிற்காக சாகித்ய அகாதமி விருது 1981-ல் வழங்கப்பட்டது.
# கொரூர் ராமசாமி ஐயங்கார்

## ஆக்கங்கள்

### புதினங்கள்

- ஹேமாவதி
- பூதய்யன மக அய்யு
- புனர்ஜன்ம
- மெரவணிகெ
- ஊர்வசி
# கொரூர் ராமசாமி ஐயங்கார்

## ஆக்கங்கள்

### கதை, கட்டுரைத் தொகுப்புகள்

- ஹள்ளிய சித்ரகளு
- கருடகம்பத தாசய்ய
- நம்ம ஊரின ரஸிகரு
- ஸிவராத்ரி
- கம்மார வீரபத்ராசாரி
- பெஸ்தர கரிய
- பெட்டத ஸம்பர்கத ஹெஸருமனெயல்லி மத்து இதர கதெகளு
- ஹேமாவதிய தீரதல்லி மத்து இதர ப்ரபந்தகளு
- கோபுரத பாகிலு
- உசுபு
- வைய்யாரி
- கன்யாகுமாரி மத்து இதர கதெகளு
# கொரூர் ராமசாமி ஐயங்கார்

## ஆக்கங்கள்

### மொழிபெயர்ப்புகள்

- மலெனாடினவரு
- பக்தியோக
- பகவான் கௌடில்ய
# திருக்கோடிக்காவல் கோடீசுவரர் கோயில்

**கோடீசுவரர் கோயில்** என்பது திருஞானசம்பந்தர், சுந்தரர், திருநாவுக்கரசர் ஆகியோரால், தமிழ்நாடு மாநிலத்தின் தேவாரம் பாடல் பெற்ற ஒரு சிவத்தலமாகும். இவ்வூரானது வேத்ரவனம் என்று புராணகாலத்தில் அழைக்கப்பட்டுள்ளது. இத்தலம் பெரிய கோயில் என்று வழங்கப்படுகிறது.
# திருக்கோடிக்காவல் கோடீசுவரர் கோயில்

## சித்திரைத்திருவிழா

100 ஆண்டுகளுக்குப் பிறகு சித்திரைப் பெருந்திருவிழா இக்கோயிலில் கொடியேற்றத்துடன் 10 ஏப்ரல் 2019இல் தொடங்கி, நடைபெற்றது.
# சைவ சித்தாந்த அறிவாராய்ச்சியியல் (நூல்)

**சைவ சித்தாந்த அறிவாராய்ச்சியியல்** எனும் நூல் கலாநிதி சோ கிருஷ்ணராஜா அவர்களால் எழுதப்பெற்ற நூலாகும். இந்து சமய கலாசார அலுவல்கள் திணைக்களம் இந்நூலை வெளியிட்டுள்ளது.
# சைவ சித்தாந்த அறிவாராய்ச்சியியல் (நூல்)

## பொருளடக்கம்

- அறிமுகம்
- அறிவாராய்ச்சியலில் ஐயம்.
- காட்சிக்கொள்கை
- அனுமானக்கொள்கையும் அதன் தருக்க அறிவாராய்ச்சியியல் அம்சங்களும்
- சப்தப்பிரமாணம் அல்லது உரையளவை
- முறையியல் உத்திகள்
# சைவசித்தாந்த ஞான விளையாட்டு (நூல்)

**சைவசித்தாந்த ஞான விளையாட்டு** எனும் நூல் கலாநிதி வ பொன்னையா அவர்களால் எழுதப்பெற்ற நூலாகும். இந்நூலை லங்கா அச்சகம் வெளியிட்டுள்ளது. சைவசித்தாந்த கருத்துகளை பாக்கள் வடிவில் இந்நூல் அமைக்கப்பட்டுள்ளது.
# சைவசித்தாந்த ஞான விளையாட்டு (நூல்)

## பொருளடக்கம்

- சரியை கிரியை யோக விளையாட்டுகள்
- ஞான விளையாட்டு
- விதிவிலக்குக் கொத்து
- விதிவிலக்குகள்
1. மறதி யோம்புக
1. கழிந்தவைக் கிரங்கேல்
1. எதிர்வு நோக்கேல்
1. நிகழ்வு போற்றுக
1. ஒன்றிப்புக் காண்க
1. சான்று கையாள்க
1. இயற்கையோடிசைக
1. பொதுவியல்பு பெருக்கேல்
1. உலகமனைத்தையுமாள்க
1. சிறப்பியல்பினிற்க
1. மனைவி மக்கள் துறவேல்
1. பெருமை சிறுமை யொழிக்க
1. பிரித்தறிவு பெருக்குக
1. செய்தன செய்க
1. கசன்யாதுமில்லையெனக் கொள்க
1. இறப்புப் பிறப்புக்கஞ்சேல்
1. தெளிவுக்கேங்கேல்
1. உடலால் வழிபடேல்
1. உளத்தால் வணங்கேல்
1. அறிவுத்தொழிலாற் கட்டு நீங்குக
1. முயல்வின்றி வாழ்க
1. சிவனோடு வேறற நிற்க
1.
# சைவ சித்தாந்தம் கூறும் தத்துவங்களும் தாத்துவிக்களும் (நூல்)

**சைவ சித்தாந்தம் கூறும் தத்துவங்களும் தாத்துவிக்களும்** எனும் நூல் இ நமசிவாயம் அவர்களால் இயற்றப்பட்டது. தருமபுரம் சண்முக தேசிக ஞானதம்பந்த பரமாசிரிய சுவாமிகள், திருப்பனந்தாள் முத்துக்குமாரசுமாமித் தம்பிரான் சுவாமிகள் ஆகியோர் இந்நூலிற்கு முகவுரை எழுதியுள்ளனர். இந்நூல் சைவசித்தாந்ததின் கூறுகள் விஞ்ஞானத்தோடு ஒத்திருப்பதை விளக்குவதற்காக எழுதப்பட்டதென இந்நூலின் ஆசிரியர் குறிப்பிடுகிறார்,
# சைவ சித்தாந்தம் கூறும் தத்துவங்களும் தாத்துவிக்களும் (நூல்)

## பொருளடக்கம்

- முகற் பாகம்
1. பிரகிருகி மாயா தத்துவங்கள்
1. சித்தம்
1. பிரகிருதி மாயை
1. காலம்
1. வினை பயன் நியதி முதலியன
1. புருட தத்துவம்
1. சொல் உலகு
1. ஐந்து கலைகள்
1. அந்கர் ரபண எழுத்துகள்  
- இரண்டாம் பாகம்
1. உலகத் தோற்றமும் ஒடுக்கமும்
# நவலிங்க லீலை

**நவலிங்க லீலை** என்னும் நூல் 15 ஆம் நூற்றாண்டில் தோன்றிய நூல்களில் ஒன்று. உரைநூல் குறிப்புகளால் அறியப்படும் நூல்களில் ஒன்று. ஒன்பது லிங்கங்களின் திருவிளையாடல் கதைகளைக் கூறும் நூல். இது வீரசைவம் என்னும் சமயம் சார்ந்த நூல். இதன் ஆசிரியரின் பெயர் தெரியவில்லை.  
நவலிங்க லீலை 72 பாடல்களைக் கொண்டது. இந்தப் பாடல்கள் அனைத்தும் ஞானாவரண விளக்கவுரையில் எடுத்துக் காட்டப்பட்டு மறுக்கப்பட்டிள்ளன. இந்த விளக்கவுரையில் அதன் ஆசிரியரான வெள்ளியம்பலவாணர் பல நூல்களிலிருந்து பாடல்கள் முழுவதையும் எடுத்துத் தருகிறார். உரூப சொரூப அகவல், சத்தி நிபாத அகவல் ஆகிய நூலகளுடன் இந்த நூலின் பாடல்களும் தரப்பட்டுள்ளன. முன் பின் தரப்பட்டுள்ள தொடர்பு நூல்களானும், நடைப் பாங்குகளாலானும் இந்த நூல் 15 ஆம் நூற்றாண்டு எனக் கொள்ளப்படிகிறது.  
"பரமன் உமைக்கு அருளியதைப் பிரபுதேவன் வசவேசற்குக் கருநாடத்தில் இயம்பினதைச் செந்தமிழால் அறைகுவன்" என்று சொல்லிக்கொண்டு நூல் தொடங்குகிறது. பாடல்களில் பெரும்பான்மை ஆறுசீர் விருத்தங்களால் ஆனது. சில சந்தக் கலிவிருத்தங்களும் நூலில் இடம்பெற்றுள்ளன.
# மையப்படுத்திய கண்காணிப்பு அமைப்பு

**மையப்படுத்திய கண்காணிப்பு அமைப்பு ** (*Central Monitoring System*, **CMS**) இந்திய அரசால் அமைக்கப்படும் ஓர் தரவு சேகரிப்பு அமைப்பாகும். 2012ஆம் ஆண்டு இதற்கான சட்டம் இந்திய நாடாளுமன்றத்தில் அறிமுகப்படுத்தப்பட்டது; ஏப்ரல் 2013 முதல் இது இயங்கத் தொடங்கியுள்ளது. ஊடகவியலாளர்களும் சமூகப் பிணைப்பு ஆர்வலர்களும் இந்தத் திட்டத்தின் திறன் "அமெரிக்க அரசின் சர்ச்சைக்குரிய பிரிசம் கண்காணிப்புத் திட்டம் போன்றளவிலான தீமை விளைவிக்ககூடியதாக" கருதுகின்றனர்.
# மையப்படுத்திய கண்காணிப்பு அமைப்பு

## கட்டமைப்பு

மையப்படுத்திய கண்காணிப்பு அமைப்பு மூலமாக இந்திய அரசு தொலைபேசி பேச்சுக்களை ஒட்டுக் கேட்பதுடன் குறுஞ்செய்திகள், மின்னஞ்சல்களைப் படிக்கவும் ஃபேஸ்புக், டுவிட்டர் அல்லது லிங்டின் இணையதளங்களில் பதிவுகளைப் பார்வையிடவும் கூகிள் தேடுதல்களின் சுவடு தொடரவும் இயலும்.  
இந்த அமைப்பை இந்திய அரசு நிறுவனமான தொலைதொடர்பியல் மேம்பாட்டு மையம் (சி-டாட்) புது தில்லியின் புறநகரில் நிறுவியுள்ளது. இது 900 மில்லியன் நகரபேசி (ஜிஎஸ்எம் , சிடிஎம்ஏ) மற்றும் நிலைத்த தொலைபேசி இணைப்புக்களையும் 160 மில்லியன் இணையப் பயனர்களையும் ‘நிகழ்நேர’ அடிப்படையில் பாதுகாப்பான ஈதர்நெட் குத்தகை இணைப்புகள் மூலமாக கண்காணித்து வருகிறது.
# தேவன்குறிச்சி தொல்லியற் களம்

**தேவன்குறிச்சி தொல்லியற் களம்** என்பது மதுரைக்குத் தென்மேற்காக சுமார் 40 கி.மீ. தொலைவில், தே. கல்லுப்பட்டி பேருந்து நிலையத்திலிருந்து வலப்புறமாகச் சென்றடையும் வகையில் அமைந்துள்ள மலைப்பகுதி ஆகும்.
# தேவன்குறிச்சி தொல்லியற் களம்

## சிவன் கோவிலும் சமணத் தடயங்களும்

தேவன்குறிச்சி மலை 6000 ஆண்டு வரலாற்றைக் கொண்டு விளங்குகிறது. அங்கு அமைந்துள்ள சிவன் கோவில் 12ஆம் நூற்றாண்டைச் சார்ந்தது. அதற்கும் முற்பட்ட காலத்தைச் சார்ந்த சமணச் சிற்பங்கள், கற்படுகைகள், கிணறுகள், குளங்கள், கல்வெட்டுகள், நடுகல் ஆகிய சிறப்புகளும் தேவன்குறிச்சி மலைக்கு உண்டு.
# தேவன்குறிச்சி தொல்லியற் களம்

## 1976-77 தொல்லியல் ஆய்வு கண்டுபிடிப்புகள்

தேவன்குறிச்சி மலைப்பகுதியில் 1976-77இல் நிகழ்ந்த தொல்லியல் ஆய்விலிருந்து அங்கே 6 ஆயிரம் ஆண்டுகளுக்கு முன்னரே மக்கள் குடியேற்றம் இருந்ததற்கான தடயங்கள் கிடைத்தன. அதாவது, இடைக் கற்காலத்திலிருந்தே மக்கள் அங்கு வாழ்ந்து வந்துள்ளனர். அவர்கள் உருவாக்கிய நுண்கற்கருவிகள் கிடைத்துள்ளன. மேலும் அங்கு இரும்பு மற்றும் செப்புக் கருவிகள் கண்டுபிடிக்கப்பட்டன. அதிலிருந்து, இரும்புக் கால மக்களும் செப்புக் கால மக்களும் அங்கு வாழ்ந்தது தெரிகிறது.  
பெருங்கற்காலத்தைச் சார்ந்த பொருள்களும் தேவன்குறிச்சியில் கிடைத்துள்ளன. அவற்றுள் 2000 ஆண்டுகளுக்கு முந்திய கருப்பு மற்றும் சிவப்பு நிற மண்பாண்டங்கள், கல் மணிகள், கிளிஞ்சில் வளையல்கள், முதுமக்கள் தாழிகள் போன்றவை அடங்கும்.  
வரலாற்றுக் காலத்தில் தேவன்குறிச்சியில் சமணமும் சைவமும் தழைத்தன என்பதற்கு ஆதாரமாக சமணச் சிற்பங்களும் சிவன் கோவிலும் உள்ளன.
# தேவன்குறிச்சி தொல்லியற் களம்

## சிவன் கோவில்

தேவன்குறிச்சியில் உள்ள சிவன் கோவில் அக்னீசுவரர் கோமதி அம்மன் கோவில் என்று அழைக்கப்படுகிறது. அது பாண்டியர் ஆட்சியின் பிற்காலத்தில் (12-13ஆம் நூற்றாண்டு) கட்டப்பட்டது. பின்னர் நாயக்கர் காலத்தில் அக்கோவில் புதுப்பிக்கப்பட்டு மீளமைக்கப்பட்டது. கோவிலுக்கு மானியங்கள் வழங்கப்பட்டதை விவரிக்கும் கல்வெட்டுகள் மாறவர்மன் சுந்தரபாண்டியன் (1216-1238) காலத்தவை.  
கல்வெட்டுகளில் அக்கோவிலின் பழைய பெயர் "திருவாற்றேசுவரமுடைய நாயனார் கோவில்" என்று காணப்படுகிறது. கோவில் அமைந்துள்ள ஊர் "பெருங்குன்றூர்" என்று பெயர்கொண்டு, செங்குடியின் பிரிவாக இருந்தது என்று கல்வெட்டியல் அறிஞர் வேதாச்சலம் என்பவர் கூறுகிறார்.  
இரு தெப்பக்குளங்கள், கிணறுகள் தவிர கோமதி அம்மன், நவகிரகங்கள், அனுமார் சந்நிதிகள் உள்ளன.
# தேவன்குறிச்சி தொல்லியற் களம்

## சமணச் சிற்பங்கள்

தேவன்குறிச்சியில் அமைந்திருந்த சமணக் கோவில் அழிந்து போயினும், இன்றைய சிவன் கோவில் பகுதியில் சமணச் சிற்பங்கள் உள்ளன. கோவிலின் பின் பகுதியில் மகாவீரர் அமர்ந்த நிலையில் உள்ள சிற்பம் காணப்படுகிறது. அதுபோலவே, உள்பகுதிக் கற்சுவரில் மகாவீரர் நின்றுகொண்டிருப்பதாகச் சிற்பம் உள்ளது.
# தேவன்குறிச்சி தொல்லியற் களம்

## நடுகல்

நாயக்கர் காலத்தைச் சார்ந்த நடுகல் ஒன்றும் தேவன்குறிச்சியில் உள்ளது. புலியோடு போராடி இறந்த வீரனின் நினைவாக நடப்பட்டது அந்த நடுகல்.
# தேவன்குறிச்சி தொல்லியற் களம்

## ஆதாரம்

எஸ்.எஸ்.கவிதா "தி இந்து" நாளிதழில் எழுதிய கட்டுரை - சூலை 3, 2013
# ம. கல்லுப்பட்டி (திருச்சி மாவட்டம்)

**ம.கல்லுப்பட்டி** அல்லது **மருங்காபுரி கல்லுப்பட்டி** , இந்திய மாநிலம் தமிழ்நாடு, திருச்சி மாவட்டம், மருங்காபுரி வட்டத்தில் உள்ள ஊராகும். முன்பு மணப்பாறை வட்டத்தில் இருந்த இவ்வூர் தற்பொழுது மணப்பாறையிலிருந்து பிரிக்கப்பட்ட மருங்காபுரி வட்டத்தில், மருங்காபுரி ஊராட்சி ஒன்றியத்தில் உள்ளது. **ம.கல்லுப்பட்டி** சுருக்கமாக **கல்லை** எனவும் அழைக்கப்படுகிறது. இதன்
1. அஞ்சல் குறியீட்டு எண்: 621305 (ம.கல்லுப்பட்டி கிளை அஞ்சலகம்),
1. தொலைபேசி முன் இணைப்பு எண்: 04332 (மணப்பாறை) மற்றும்
1. வாகன குறியீட்டு எண்: TN 45 Z (மணப்பாறை).
# ம. கல்லுப்பட்டி (திருச்சி மாவட்டம்)

## அமைவிடம்

திருச்சி மாவட்டம், மருங்காபுரி வட்டம், மணப்பாறை சட்டமன்றத் தொகுதி, கரூர் நாடாளுமன்றத் தொகுதியில்
திருச்சி-தூத்துக்குடி தேசிய நெடுஞ்சாலை எண் NH-45B-இல் ( வேலூர் - தூத்துக்குடி தேசிய நெடுஞ்சாலை எண் 38) திருச்சியிலிருந்து தெற்கில் 50 கி.மீ. தொலைவிலும், மதுரையிலிருந்து வடக்கில் 80 கி.மீ. தொலைவிலும் அமைந்துள்ளது.
ம.கல்லுப்பட்டியானது வேலூர் - தூத்துக்குடி தேசிய நெடுஞ்சாலை NH-38-இல் அமைந்திருப்பதால்
இது இதன் அருகில் உள்ள முக்கிய ஊர்களான தெ.இடையப்பட்டி (ஊராட்சி)
மற்றும் மருங்காபுரி, துவரங்குறிச்சி ஆகிய ஊர்களுக்கு ம.கல்லுப்பட்டி **நுழைவு வாயிலாகவும்**,
மருங்காபுரி, வெட்டுக்காடு, மல்லிகைப்பட்டி, யாகபுரம், குளவாய்ப்பட்டி, டி.இடையபட்டி,
நெல்லிப்பட்டி, தெ.ஆண்டிப்பட்டி, சேத்துப்பட்டி, முத்தாழ்வார்ப்பட்டி ஆகிய ஊர்கள் சந்திக்கும்
**சந்திப்பு முனையமாகவும்** **ம.கல்லுப்பட்டி** ('கல்லை') திகழ்கிறது.
# ம. கல்லுப்பட்டி (திருச்சி மாவட்டம்)

## முத்துமாரியம்மன் கோவில்

இங்கு பிரசித்திபெற்ற ம.கல்லுப்பட்டி முத்துமாரியம்மன் திருக்கோவில் அமைந்துள்ளது. வருடாவருடம் இக்கோவிலில் நடைபெறும் சித்திரைத் திருவிழாவானது மிகவும் பிரபலமானதாகும். இக்கோவில் திருவிழாவானது எம்.கல்லுப்பட்டி மற்றும் அதைச் சுற்றியுள்ள கிராமங்களான டி.இடையபட்டி, தாழம்பாடி, மருங்காபுரி மற்றும் இதனுள் அடங்கும் சிறிய கிராமங்கள் என பதினெட்டு ஊர் மக்களால் கொண்டாடப்படுகிறது. இக்கோவிலின் பின்புறம் அழகிய யானையின் தோற்றத்தில் பசுமையான மல்லிகைமலை அமைந்துள்ளது. இந்த மல்லிகைமலையின் அடிவாரத்தில் தமிழகத்தின் 100-வது சமத்துவபுரம் அமைந்திருப்பது சிறப்பு.
# ம. கல்லுப்பட்டி (திருச்சி மாவட்டம்)

## அலுவலகங்கள்

இங்கு மருங்காபுரி ஊராட்சி ஒன்றியத்திற்குட்பட்ட 51 ஊராட்சி மன்றங்களுக்கான தலைமை அலுவலகமான ஊராட்சி ஒன்றிய அலுவலகம் மற்றும்
1. தோட்டக்கலைத்துறை அலுவலகம்,
1. வேளாண்மைத்துறை அலுவலகம்,
1. கால்நடை மருந்தகம்,
1. வட்டார வளர்ச்சி அலுவலர் அலுவலகம்,
1. துணை மின் அலுவலகம்,
1. துணை அஞ்சல் அலுவலகம் (621305),
1. வட்டாரப் புள்ளியியல் மையம்,
1. கிராம சேவை மையம்,
1. அரசு இ-சேவை மையம்
ஆகிய அலுவலகங்கள் ம.கல்லுப்பட்டியில் அமைந்துள்ளன. மேலும் மருங்காபுரி வட்டாட்சியர் அலுவலகமும் ம.கல்லுப்பட்டியில் அமைக்கப்பட்டு 17.09.2013 முதல் செயல்பட்டு வருகிறது.
# ம. கல்லுப்பட்டி (திருச்சி மாவட்டம்)

## ஆலயங்கள்

1. அருள்மிகு ம.கல்லுப்பட்டி முத்துமாரியம்மன் ஆலயம்
1. அருள்மிகு ம.கல்லுப்பட்டி அய்யனார் கோவில்
1. அருள்மிகு பெருமாள்கோவில், ம.கல்லுப்பட்டி
1. அருள்மிகு அரசமரத்துப் பிள்ளையார் கோவில்,ம.கல்லுப்பட்டி
1. அருள்மிகு சாயி பாபா திருக்கோவில், ம.கல்லுப்பட்டி
# ம. கல்லுப்பட்டி (திருச்சி மாவட்டம்)

## அருகில் உள்ள ஊர்கள்

1. மருங்காபுரி (ஊராட்சி ) - 03 கி.மீ.
1. மணப்பாறை (நகராட்சி) - 27 கி.மீ.
1. பொன்னம்பட்டி (பேரூராட்சி) - 10 கி.மீ.
1. திருச்சி (மாநகராட்சி) - 50 கி.மீ.
1. புதுக்கோட்டை (நகராட்சி) - 50 கி.மீ.
1. மதுரை (மாநகராட்சி) - 80 கி.மீ.
# ம. கல்லுப்பட்டி (திருச்சி மாவட்டம்)

## அருகில் உள்ள ஊர்கள்

### தொடர்வண்டி நிலையங்கள்

1. மணப்பாறை (நகராட்சி) - 27 கி.மீ.
1. திருச்சி (மாநகராட்சி) - 50 கி.மீ.
:வானூர்தி நிலையங்கள்:
# ம. கல்லுப்பட்டி (திருச்சி மாவட்டம்)

## அருகில் உள்ள ஊர்கள்

### விமான நிலையங்கள்

1. திருச்சிராப்பள்ளி பன்னாட்டு விமான நிலையம் - 57 கி.மீ.
1. மதுரை விமான நிலையம்-88 கி.மீ.
# ம. கல்லுப்பட்டி (திருச்சி மாவட்டம்)

## கல்வி நிறுவனங்கள்

1. ஶ்ரீஹயக்கிரீவர் இண்டர் நேசனல் பள்ளி (ம.கல்லுப்பட்டி)
1. ஊராட்சி ஒன்றிய துவக்கப் பள்ளி (ம.கல்லுப்பட்டி)
1. அரசு மேல்நிலைப்பள்ளி, மருங்காபுரி
# பவுல் ஆல்லென்

**பவுல் கார்டினர் ஆல்லென்** (*Paul Gardner Allen*, சனவரி 21, 1953 – அக்டோபர் 15, 2018) அமெரிக்க பெரும்வணிகரும் முதலீட்டாளரும் வள்ளலும் ஆவார். பில் கேட்சுடன் இணைந்து இவர் நிறுவிய மைக்ரோசாப்ட் மூலம் பெரிதும் அறியப்படுகிறார். மார்ச்சு 2013 நிலவரப்படி, $15 மில்லியன் செல்வத்திற்கு உரிமையாளராக உலகின் 53வது செல்வமிக்க நபராக மதிப்பிடப்பட்டுள்ளார். மற்றும் என்.பி.ஏ.வில் போர்ட்லன்ட் டிரயில் பிளேசர்ஸ். ஆல்லென் ஏப்ரல் 19, 2011 அன்று தமது நீங்காநினைவுகளை *ஐடியா மேன்: எ மெமோய்ர் பை தி கோபவுண்டர் அஃப் மைக்ரோசாப்ட்* என்ற நூலாக வெளியிட்டார். இதன் சாதாரண பதிப்பு அக்டோபர் 30, 2012இல் வெளியானது.
# பவுல் ஆல்லென்

## மேலும் விவரங்களுக்கு

- Rich, Laura, *The accidental zillionaire: demystifying Paul Allen*, Hoboken, N.J. : யோன் வில்லி அன் சன்ஸ், 2003.
- Allen, Paul, "Microsoft’s Odd Couple" , Vanity Fair, May 2011
# பஞ்ச தாண்டவ தலங்கள்

**பஞ்ச தாண்டவ தலங்கள்** என்பது சிவபெருமானின் பஞ்ச தாண்டவங்கள் நிகழ்ந்த சிவத்தலங்களைக் குறிப்பதாகும். பஞ்ச என்ற சமஸ்கிருத சொல்லிற்கு ஐந்து என்று பொருளாகும்.  
1. சிதம்பரம் நடராசர் கோயில் - ஆனந்த தாண்டவம்
1. திருவாரூர் தியாகராஜர் கோயில் - அஜபா தாண்டவம்  
**ஆனந்த தாண்டவம்**: ஐம்பெரும் தாண்டவங்கள் முதன்மையானது ஆனந்த தாண்டவமாகும். இத்தாண்டவத்தின் போது இறைவன் படைத்தல், காத்தல், அழித்தல், மறைத்தல், அருளல் ஆகிய தொழில்களை செய்கிறான். எனவே இதனை பிரபஞ்ச நடனம் என்கிறார்கள். இந்த நடனக்கோலத்தில் இறைவன் சிதம்பரம் நடராஜர் கோயிலில் காட்சிதருகிறார்.  
**அஜபா தாண்டவம்**  
**சுந்தரத் தாண்டவம்**  
**ஊர்த்துவ தாண்டவம்**  
**பிரம்ம தாண்டவம்**
# சப்த விடங்க தாண்டவங்கள்

**சப்த விடங்க தாண்டவங்கள்** என்பது சப்த விடங்க தலங்களில் சிவபெருமானால் ஆடப்பெற்ற தாண்டவங்களைக் குறிப்பதாகும். சப்த என்ற வடசொல்லிற்கு ஏழு என்று பொருளாகும். விடங்கம் என்பது உளியால் செதுக்கப்பெறாதது என்று பொருள்படும். எனவே சப்த விடங்க தலங்கள் என்பவை உளியால் செதுக்கப்பெறாத மூலவரை உடைய ஏழு தலங்களாகும். இவற்றில் சிவபெருமான் ஆடிய தாண்டவங்கள் சப்த விடங்க தாண்டவங்கள் என்று அழைக்கப்படுகின்றன.  
1. உன்மத்த தாண்டவம்
1. அசபா தாண்டவம்
1. வீசி தாண்டவம்
1. குக்குட தாண்டவம்
1. ப்ருங்க தாண்டவம்
1. கமலா தாண்டவம்
1. அம்சபாத தாண்டவம்
# வீசி தாண்டவம்

**வீசி தாண்டவம்** என்பது ஆடல் கலையில் வல்லவராக சைவர்களால் கருதப்பெறும் இறைவன் சிவபெருமானால் ஆடப்பட்ட தாண்டவமாகும். இந்த தாண்டவம் சப்த விடங்க தாண்டவங்களுள் ஒன்றாக அமைந்துள்ளது. இத்தாண்டவம் கடல் அலைபோல மேலெழுந்து, பிறகு அடங்கி ஆடுதல் ஆகும்.  
இந்த தாண்டவம் பாராவாரதரங்க தாண்டவம் என்றும் அழைக்கப்பெறுகிறது.
# அம்சபாத தாண்டவம்

**அம்சபாத தாண்டவம்** என்பது ஆடல் கலையில் வல்லவராக சைவர்களால் கருதப்பெறும் இறைவன் சிவபெருமானால் ஆடப்பட்ட தாண்டவமாகும். இந்த தாண்டவம் சப்த விடங்க தாண்டவங்களுள் ஒன்றாக அமைந்துள்ளது.  
வடமொழியில் *அம்ஸம்* என்பது அன்னத்தைக் குறிப்பதாகும். அன்னப் பறவை நடப்பது போல நடனமாடுவது அம்சபாத தாண்டவமாகும்.
# உன்மத்த தாண்டவம்

**உன்மத்த தாண்டவம்** என்பது ஆடல் கலையில் வல்லவராக சைவர்களால் கருதப்பெறும் இறைவன் சிவபெருமானால் ஆடப்பட்ட தாண்டவமாகும். இந்த தாண்டவம் சப்த விடங்க தாண்டவங்களுள் ஒன்றாக அமைந்துள்ளது.  
உன்மத்தம் என்ற வடமொழிச் சொல்லிற்கு பித்துபிடித்த நிலை என்று பொருளாகும். பக்தர்களின் அன்பைத் தாங்க முடியாமல் பித்து பிடித்தது போல தாண்டவமாடுவது உன்மத்த தாண்டவமாகும். வாசுகி பாம்பினால் உண்டான ஆலகால விசத்தினை உண்டு பித்துபிடித்தனைப் போல் ஆடியதால் பித்த நடனம் என்றும் அழைக்கப்படுகிறது.
# கமலா தாண்டவம்

**கமலா தாண்டவம்** என்பது ஆடல் கலையில் வல்லவராக சைவர்களால் கருதப்பெறும் இறைவன் சிவபெருமானால் ஆடப்பட்ட தாண்டவமாகும். இந்த தாண்டவம் சப்த விடங்க தாண்டவங்களுள் ஒன்றாக அமைந்துள்ளது.  
நீர் நிறைந்த குளத்தில் நிற்கும் தாமரை மலர் காற்றில் அசைந்தாடுவது போல் மெல்ல தாண்டவமாடுவது உன்மத்த தாண்டவமாகும்.
# ரெட்மாண்ட், வாசிங்டன்

**ரெட்மாண்ட் ** (*Redmond*) அமெரிக்காவின் வாசிங்டன் மாநிலத்தில் கிங் கவுன்ட்டியில் அமைந்துள்ள ஓர் நகரமாகும். இது சியாட்டிலுக்கு கிழக்கே தொலைவில் உள்ளது. 2010 கணக்கெடுப்பின்படி இந்நகரின் மக்கள்தொகை 54,144 ஆகும். இந்த நகரத்தின் பண்பாடு பெரும்பாலும் ஒரு புறநகர் பகுதியை ஒத்தது. பல நேரங்களில் சியாட்டிலின் புறநகராகவே அறியப்படுகிறது.  
இங்கு அமைந்துள்ள மைக்ரோசாப்ட் நிறுவனத்தால் ரெட்மாண்ட் அறியப்படுகிறது; ஓரளவில் மைக்ரோசாப்ட் ரெட்மாண்ட் என்றே அழைக்கப்படுகிறது.  
ஆண்டுதோறும் இங்கு நடக்கும் மிதிவண்டிப் போட்டியாலும் மாநிலத்தின் ஒரே மிதிவண்டி ஓட்டமைதானம் இங்கு அமைந்திருப்பதாலும் ரெட்மாண்ட் "வடகிழக்கின் ஈருருளைச் சக்கர வண்டித் தலைநகரம்" எனப்படுகிறது.
# திருவாசகத் திருத்தலங்கள்

**திருவாசகத் திருத்தலங்கள்** என்பவை எட்டாவது திருமுறையான திருவாசகத்தில் பாடல் பெற்ற சிவாலயங்களாகும். திருவாசகத்தினை இயற்றியவர் மாணிக்கவாசகராவார். இவர் திருவாதவூரில் அவதரித்தவர்.  
1. திருப்பெருந்துறை
1. தில்லை
1. உத்தரகோசமங்கை
1. திருவண்ணாமலை
1. திருக்கழுகுன்றம்
1. திருத்தோணிபுரம்
1. திருவாரூர்  
இவை தவிர கீழ்வரும் தலங்களும் திருவாசகத்தில் பாடல்பெற்றுள்ளன.  
1. மகேந்திரமலை
1. பஞ்சப்பள்ளி
1. நந்தம்பாடி
1. குடநாடு
1. வேலம்புத்தூர்
1. சாந்தம்புத்தூர்
1. மதுரை
1. திருப்பூவணம்
1. திருவாதவூர்
1. பூவலம்
1. திருவெண்காடு
1. பட்டமங்கலம்
1. ஓரியுர்
1. பாண்டூர்
1. தேவூர்
1. திருவிடைமருதூர்
1. கச்சி ஏகம்பம்
1. ஸ்ரீவாஞ்சியம்
1. கடம்பூர்
1. ஈங்கோய்மலை
1. திருவையாறு
1. திருப்பூந்துருத்தி
1. திருப்பனையூர்
1. திருப்புறம்பியம்
1. சந்திரதீபம்
1. குற்றாலம்
1. பாலை
1. கல்லாடம்
1. மொக்கணிச்சுரம்
1. திருப்பராய்துறை
1. திருச்சிராப்பள்ளி
1. கோகழி
1. திருப்பழனம்
1. இத்தி
1. மலைநாடு
1. அவிநாசி
# சுடர் ஏந்திய தமிழ் மலர்கள்

**சுடர் ஏந்திய தமிழ் மலர்கள்** என்னும் நூல் பேராசிரியர் சாலை இளந்திரையனால் எழுதப்பட்டது. இந்நூல் தில்லி தமிழ்ச்சங்கத்தின் சுடர் இதழில் 1965 லிருந்து 1970 வரை வ.உ.சி, கவிமணி, பாரதிதாசன், கல்கி, திருவள்ளுவர், அண்ணா ஆகிய அறுவரைப் பற்றி அவர் எழுதிய ஆறு கட்டுரைகளின் தொகுப்பாகும்.
# தேவாரப்பாடல் பெற்ற கொங்கு நாட்டு தலங்களின் பட்டியல்

**தேவாரப்பாடல் பெற்ற கொங்கு நாட்டு தலங்களின் பட்டியல்** தேவாரப் பாடல் பெற்ற, கொங்கு நாட்டில் அமைந்துள்ள சிவன் கோயில்களைக் கொண்ட பட்டியலாகும்.
# தேவாரப்பாடல் பெற்ற கொங்கு நாட்டு தலங்களின் பட்டியல்

## பாடல் பெற்ற தலங்கள்

தேவாரப் பாடல் பெற்ற தலங்களில் தொண்டை நாடு (32), நடு நாடு (22), சோழ நாடு காவிரியாற்றின் வட கரை (63), சோழ நாடு காவிரியாற்றின் தென் கரை (128), பாண்டிய நாடு (14), கொங்கு நாடு (8), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.
# தேவாரப்பாடல் பெற்ற கொங்கு நாட்டு தலங்களின் பட்டியல்

## கொங்கு நாட்டுத் தலங்கள்

1. அவிநாசி அவிநாசியப்பர் திருக்கோயில்
1. திருமுருகன்பூண்டி திருமுருகநாதர் திருக்கோயில்
1. பவானி சங்கமேஸ்வரர் திருக்கோயில்
1. திருச்செங்கோடு அர்த்தநாரீஸ்வரர் திருக்கோயில்
1. வெஞ்சமாங்கூடலூர் கல்யாண விகிர்தீஸ்வரர் திருக்கோயில்
1. கொடுமுடி மகுடேஸ்வரர் திருக்கோயில்
1. கரூர் கல்யாணபசுபதீஸ்வரர் திருக்கோயில்
1. பேரூர் பட்டீசுவரர் திருக்கோயில்
# தேவாரப்பாடல் பெற்ற கொங்கு நாட்டு தலங்களின் பட்டியல்

## இவற்றையும் காண்க

- தேவாரத் திருத்தலங்கள்
- தேவாரப்பாடல் பெற்ற தொண்டை நாட்டு தலங்களின் பட்டியல்
- தேவாரப்பாடல் பெற்ற நடு நாட்டு தலங்களின் பட்டியல்
- தேவாரப்பாடல் பெற்ற காவிரி வட கரைத்தலங்களின் பட்டியல்
- தேவாரப்பாடல் பெற்ற காவிரி தென்கரைத்தலங்களின் பட்டியல்
- தேவாரப்பாடல் பெற்ற பாண்டிய நாட்டு தலங்களின் பட்டியல்
- தேவாரப்பாடல் பெற்ற வட நாட்டு தலங்களின் பட்டியல்
- தேவாரப் பாடல் பெற்ற ஈழ நாட்டு தலங்களின் பட்டியல்
# கூள மாதாரி (புதினம்)

**கூள மாதாரி** எனும் இந்த நாவல் சிறுவர்களை மையமாக வைத்து எழுதப்பட்டதாகும். சிறுவர்களின் பார்வையிலேயே இந்த நாவல் எழுதப்பட்டது. இந்த நாவலின் கதை நாமக்கல் மாவட்டம் திருச்செங்கோடு பகுதியில் மையமாக வைத்து எழுதப்பட்டிருந்தது. மேல் சாதி கவுண்டர்களுடைய வாழ்க்கையையும் அவர்களிடம் அடிமைகளைப் போல் வாழும் மாதாரி இன மக்களின் வாழ்க்கையையும் இந்தப் புதினத்தில் நாவலாசிரியர் பெருமாள் முருகன் பதிவு செய்துள்ளார். நாமக்கல் பகுதி வட்டார வழக்கு சொற்களும் இந்த நாவலில் அதிக அளவில் பயன்படுத்தப்பட்டிருந்தது.
# மொழிமாற்றி (மென்பொருள்)

கணினியியலில், **மொழிமாற்றி** (*interpreter*) என்பது ஒரு நிரல் மொழியில் எழுதப்பட்டுள்ள கட்டளைகளை *நிறைவேற்றும்* செய்நிரல் ஆகும். மொழிமாற்றிகள் பொதுவாக கீழ்காணும் செய்முறைகளில் ஒன்றின்படி செயல்படுகின்றன:
1. மூலநிரலை நேரடியாக நிறைவேற்றுதல்
1. மூல நிரலை வேறு திறன்மிகு *இடைப்பட்ட நிரலாக* மாற்றி உடனடியாக செயற்படுத்துதல்
1. மொழிமாற்றி அமைப்பின் அங்கமான ஓர் நிரல்மொழிமாற்றியால் முன்னரே தொகுக்கப்பட்டு சேமிக்கப்பட்டுள்ள நிரலை வெளிப்பட செயற்படுத்துதல்  
முதல் வகைக்கான காட்டுகளாக லிஸ்ப், *டார்ட்மவுத் பேசிக்*கின் துவக்கநிலை பதிப்புகளைக் கூறலாம். இரண்டாம் வகையில் பெர்ள், பைத்தான், மேட்லேப், ரூபி போன்றன அடங்கும். மூன்றாம் வகைக்கு *கலிபோர்னியா பல்கலைக்கழக சான்டியோகோ பிரிவு பாசுகல்* (UCSD Pascal) எடுத்துக்காட்டாகும். மூல நிரல்கள் முன்னதாகவே தொகுக்கப்பட்டு இயந்திர சார்பற்ற நிரலாக சேமிக்கப்படுகின்றன. இவை இயக்குநேரத்தில் இணைக்கப்பட்டு மொழிமாற்றியால் அல்லது நிரல்மொழிமாற்றியால் (அவ்வப்போதைய தொகுப்பு அமைப்புகளில், JIT) செயற்படுத்தப்படுகின்றன. இசுமால்டாக் போன்ற சில அமைப்புகளில், பேசிக், ஜாவா மற்றும் சிலவும் கலந்து பயன்படுத்தப்படுகின்றன.  
நிரல் மொழிகளை செயற்படுத்த பயன்படுத்தப்படும் இரு வழிமுறைகளாக மொழி மாற்றிகளும் நிரல்மொழிமாற்றிகளும் இருந்தாலும் இவை ஒன்றுக்கொன்று மாற்றாகப் பயன்படுத்தப்படுபவை அல்ல. பெரும்பாலான மொழி மாற்றிகள் நிரல்மொழிமாற்றிகளின் செயல்களையும் நிகழ்த்துகின்றன.
# எண்ணிம ஒலி நிலையம்

**எண்ணிம ஒலி நிலையம்** (*Digital audio workstation*) எனப்படுவது இலத்திரனியல், இலத்திரனியல் அல்லாத ஒலிச்சாதனங்களின் உதவியோடு அல்லது ஒலி கருவிகளே இல்லாமல் கணினி மூலம் இசையை ஏற்படுத்தி பதிவு செய்யும் அமைப்பு ஆகும்.  
ஒலி தயாரிப்பிற்குத் தேவையான வன்பொருட்கள், மென்பொருட்கள் ஆகியவற்றையும் சேர்த்து எண்ணிம ஒலி நிலையம் என அழைப்பர், ஆங்கிலத்தில் Digital Audio Workstation (DAW) எனலாம். இசைக்கருவிகளின் துணையின்றி அவற்றின் இசையை கணினி மூலம் ஏற்படுத்த முடிந்தாலும் நேரடி இசைக்கருவியில் உள்ள முழு பயனையும் பெற முடிவதில்லை. உதாரணமாக, வயலின் இசையை வயலின் இன்றி கணிணி மூலம் வயலினில் உள்ள அனைத்து சுரங்களையும் வாசிக்க முடிந்தாலும் வேகமும் நுணுக்கமும் சேர்ந்த இசைகளில் கணினி விசைப்பலகை மூலம் இது இயலாமல் போகிறது. இந்த குறையைத் தீர்ப்பதற்காகவே "கூட்டிணைப்புக் கருவி" (synthesizer) போன்ற வன்பொருள் சாதனங்கள் பயன்படுகிறது. சிந்தைசர் என்பது அனலொக் ஆக கொடுக்கப்படும் இசைக்கான குறிப்பலைகளை (signal) எண்ணிம (digital) குறிப்பலைகளாக கணினிக்கு அனுப்ப பயன்படுகிறது. சிந்தைசரானது உதாரணத்தில் குறிப்பிட்ட வயலினிற்கும் கணினி விசைப்பலகைக்கும் இடைப்பட்ட உள்ளீட்டு கருவியாக பயன்படுகிறது. இங்கு உதாரணத்திற்காகவே வயலின் இசைக்கருவி குறிப்பிடப்பட்டுள்ளது, சிந்தைசர் மூலம் நாம் கொடுக்கும் குறிப்பலைகளை கணினியில் எந்த ஒரு இசைக்கருவிற்கும் பயன்படுத்தலாம்.
# எண்ணிம ஒலி நிலையம்

## ஒருங்கிணைந்த எண்ணிம ஒலி நிலையம்

ஒலிக் கட்டுப்பாட்டு அமைப்பு, ஒலி வடிவ மாற்றி, மற்றும் தேவையான சேமிப்புச் சாதனங்கள் ஆகிய அனைத்தையும் தன்னகத்தே கொண்ட சாதனம் ஒருங்கிணைந்த எண்ணிம ஒலி நிலையம் ஆகும். அதிக நினைவுத்திறன் உள்ள ரம், வேகமான சி.பி.யு ஆகியவற்றின் வருகைக்கு முன்னரே இச்சாதனங்கள் பயன்படுத்தப்பட்டன. எனினும் இன்று சாதாரணமாக எல்லாk கணினிகளிலும் எண்ணிம ஒலி நிலைய மென்பொருட்களைப் பயன்படுத்த முடிகிறது.
# அல்டைர் 8800

அமைப்புடன் கூடிய அல்டைர் 8800 கணினி]]  
*மைக்ரோ இன்ஸ்ட்ருமென்டேசன் அன்ட் டெலிமெட்ரி சிஸ்டம்ஸ்* (MITS) நிறுவனத்தின் **அல்டைர் 8800** (Altair 8800) 1975ஆம் ஆண்டில் இன்டெல் 8080 மையச் செயற்பகுதியை அடித்தளமாக கொண்டு வடிவமைக்கப்பட்ட நுண்கணிப்பொறி. சனவரி 1975இல் *பாப்புலர் எலெக்ட்ரானிக்ஸ்* இதழின் முகப்பில் சிறப்பாக காட்சிப்படுத்தப்பட்டதால் இதில் மிகுந்த ஆர்வம் எழுந்தது. மேலும் பல பொழுதுபோக்கு மின்னணுவியல் தொழில்முறை இதழ்களிலும் விளம்பரங்கள் வெளியிடப்பட்டன. தாமே உருவாக்கிக் கொள்ளக்கூடிய கலப்பெட்டிகளை வடிவமைப்பாளர்கள் மின்னணுவியல் ஆர்வலர்களுக்கு விற்க முற்பட்டனர். நூறு கலப்பெட்டிகளை விற்றாலே பெரிது என்று எண்ணியிருந்த காலத்தில் முதல் மாதத்திலேயே ஆயிரக் கணக்கான கலப்பெட்டிகளுக்கு எழுந்த தேவை வடிவமைப்பாளர்களை மலைக்கச்செய்தது. மேலும் கணினித் தேவைப்பட்ட தனிநபர்களும் வணிக நிறுவனங்களும் தயார்நிலை கணினிகளை வாங்கினர். நுண்கணிப்பொறி புரட்சிக்கான வித்தை அல்டைர் இட்டதாக ஏற்றுக்கொள்ளப்படுகிறது. அல்டைரில் வடிவமைக்கப்பட்ட தரவுப் பாட்டை நடைமுறைப்படி சீர்தரமாக *எஸ்-100 பாட்டை* (S-100 Bus) என உருவாகியது. இதன் முதல் கணிமொழியாக மைக்ரோசாப்ட்டின் துவக்கநிலை மென்பொருளான, *அல்டைர் பேசிக்* பயன்படுத்தப்பட்டது.
# அல்டைர் 8800

## வரலாறு

மாத இதழின் செப்டம்பர் 1969 பதிப்பில் வெளிவந்தது; அதுவே மிட்ஸ் (MITS) நிறுவனம் விற்ற முதல் கலப்பெட்டியுமாம்.]]  
எட்வர்டு ராபர்ட்ஸும் ஃபோரெஸ்ட் மிம்ஸும் அமெரிக்க விமானப்படையின் கர்ட்லாந்து விமானதளத்தில் பணியாற்றிக் கொண்டிருக்கையில் அவர்களுடைய மின்னணுவியல் பின்புலத்தைப் பயன்படுத்தி ஏவூர்தி ஆர்வலர்களுக்குச் சிறு கலப்பெட்டிகளைத் தயாரிக்கத் தீர்மானித்தார்கள். 1969 இல் ராபர்ட்ஸும் மிம்ஸும் சேர்ந்து ஸ்டான் கேகிள், ராபர்ட் ஃசாலர் என்ற கூட்டாளிகளோடு சேர்ந்து *மைக்ரோ இன்ஸ்ட்ருமென்டேசன் அன்ட் டெலிமெட்ரி சிஸ்டம்ஸ்* (MITS) நிறுவனத்தை ஆல்புகெர்க்கி_(நியூ_மெக்சிகோ)யில் இருந்த ராபர்ட்ஸின் வண்டிக் கொட்டகையில் (vehicle garage) நிறுவி, மாதிரி ஏவூர்திக்கான அலைபரப்பியையும் (radio transmitter) அளவைக்கருவிகளையும் (instruments) செய்து விற்கத் தொடங்கினார்கள்.
# அல்டைர் 8800

## வரலாறு

### கணிப்பான்கள்

மாதிரி ஏவூர்திக் கலப்பெட்டிகள் சுமாராக விற்றன. மிட்ஸ் நிறுவனம் ஆர்வலர்களுக்குப் பிடிக்கக்கூடிய இன்னொரு கலப்பெட்டியை விற்க எத்தனித்தது. நவம்பர் 1970 *பாப்புலர் எலெக்ட்ரானிக்ஸ்* இதழில் மிட்ஸ் நிறுவனம் எல்.இ.டி. LED ஒளிக்கற்றையூடாகக் குரலை அனுப்பும் நுட்பம் கொண்ட ஆப்டிகாம் என்ற கலப்பெட்டி பற்றிய விவரங்களைச் சிறப்பாகக் காட்டியது. மிம்ஸுக்கும் கேகிளுக்கும் கலப்பெட்டி வணிகத்தின் மீதிருந்த விருப்பம் தணியவே ராபர்ட்ஸ் அவரது கூட்டாளிகளின் பங்கைத் தாமே வாங்கிக் கொண்டார். பிறகு கணிப்பான் கலப்பெட்டிகளைப் படைக்கத் தொடங்கினார்.  
எலெக்ட்ரானிக் அர்ரேஸ் நிறுவனம் வெளியிட்ட நான்கு கணக்கு (+,-,×,÷ functions) தொகுசுற்றுச் சில்லுகள் (Integrated Circuit chips) மிட்ஸ் 816 கணிப்பானுக்கு வித்திட்டன. அதை *பாப்புலர் எலெக்ட்ரானிக்ஸ்* இதழின் நவம்பர் 1971 பதிப்பு அட்டைப்படத்தில் சிறப்பாகக் காட்சிப்படுத்தியது.  
அதன் வெற்றியைத் தொடர்ந்து மிட்ஸ் பல மேம்படுத்திய கணிப்பான் மாதிரிகளை வெளியிட்டது. மிட்ஸ் 1440 கணிப்பானை *ரேடியோ-எலெக்ட்ரானிக்ஸ்* இதழின் ஜூலை 1973 பதிப்பு சிறப்பாகக் காட்சிப்படுத்தியது. படிபடியாகக் கணிப்பான்களுக்கு ஆற்றலைக் கூட்டிய மிட்ஸ் நிறுவனம் கணிப்பான்களுக்கு 256 சிற்றடிகள் கொண்ட நிரலெழுதும் வசதியையும் அறிமுகப்படுத்தியது.
# அல்டைர் 8800

## வரலாறு

### சோதனைக் கருவிகள்

கணிப்பான்களை மட்டுமல்லாமல் மிட்ஸ் நிறுவனம் வரிசையாகச் சோதனைக்கருவிக் கலப்பெட்டிகள் பலவற்றையும் செய்தது. வாடிக்கையாளர்களின் தேவையைச் சமாளிக்க மிட்ஸ் நிறுவனம் ஒரு பெரிய கட்டடத்துக்குக் குடிபுகுந்தது. பல விலையுயர்ந்த கருவிகளையும் வாங்கிப் புது இடத்தில் நிறுவியது. ஆனால், 1972 இல் டெக்சஸ் இன்ஸ்ட்ருமென்ட்ஸ் நிறுவனம் தானே ஒரு கணிப்பான் சில்லைப் படைத்தது மட்டுமல்லாமல் முழுக் கணிப்பான்களை ஏனைய போட்டியாளர்களின் கணிப்பான்களின் விலையில் பாதிக்கும் குறைவாக விற்கத் தொடங்கியது. மிட்ஸ் நிறுவனமும் மற்ற போட்டி நிறுவனங்களும் இதனால் நிலைகுலைந்து போயின. மிட்ஸ் நிறுவனம் கால் மில்லியன் டாலர் கடன்சுமையைச் சமாளிக்கத் திணறினார்.
# அல்டைர் 8800

## வரலாறு

### *பாப்புலர் எலெக்ட்ரானிக்ஸ்*

ஜனவரி 1972இல் *பாப்புலர் எலெக்ட்ரானிக்ஸ்* மாத இதழ் *எலெக்ட்ரானிக்ஸ் வோர்ல்டு* என்னும் இன்னொரு ஃசிப்-டேவிஸ் மாத இதழோடு ஒன்றியது. ஆசிரியர் குழு மாற்றத்தால் வருந்திய கட்டுரையாளர்கள் பலர் அதற்குப் போட்டி மாத இதழான *ரேடியோ-எலெக்ட்ரானிக்ஸ்* என்ற இதழுக்கு எழுதத் தொடங்கினார்கள். 1972, 1973 இல் பல சிறந்த கலப்பெட்டிக் கட்டுமானத் திட்டங்கள் *ரேடியோ-எலெக்ட்ரானிக்ஸ்* இதழில் வந்தன.  
1974 இல் ஆர்ட் சால்ஸ்பெர்க் *பாப்புலர் எலெக்ட்ரானிக்ஸ்* இதழின் ஆசிரியரானார். மின்னணுக் கட்டுத்திட்டங்களில் (electronic construction projects) மீண்டும் முன்னணி வகிக்க வேண்டும் என்பது அவரது குறிக்கோள். அவர் டான் லன்காஸ்டரின் *தொலைக்காட்சித் தட்டச்சுக்கருவி* (*ரேடியோ எலெக்ட்ரானிக்ஸ்*, செப்டம்பர் 1973) கட்டுரையைப் படித்து அசந்து போன அவர் தனது *பாப்புலர் எலெக்ட்ரானிக்ஸ்* இதழுக்கும் கணினிக் கட்டுத்திட்டங்கள் (computer construction projects) வேண்டுமென்று விரும்பினார். ஏப்ரல் 1974 *பாப்புலர் எலெக்ட்ரானிக்ஸ்* இதழில் டான் லன்காஸ்டர் ஒரு ஆஸ்கி (ASCII) விசைப்பலகைத் திட்டத்தை விவரித்தார்.  
அடுத்து *ரேடியோ-எலெக்ட்ரானிக்ஸ்* இதழின் ஜூலை 1974 பதிப்பில் ஜானத்தன் டைடஸ் மார்க்-8 8008 அடிப்படையில் உருவாக்கிய கணினியை அட்டைப்படத்தில் சிறப்பித்துக் காட்டியது. இன்டெல் 8008 ஐ விட மேம்பட்ட இன்டெல் 8080 இன் அடிப்படையில் ஒரு கணினியைப் படைக்க மிட்ஸ் ஈடுபட்டிருந்தது என்று அறிந்திருந்த *பாப்புலர் எலெக்ட்ரானிக்ஸ்* ஆசிரியர்களில் ஒருவரான லெஸ் சாலமன், அதன் ஜனவரி 1975 அட்டைப்படச் சிறப்புத்திட்டத்துக்கு அதுதான் சரியாக இருக்கும் என்று கருதினார். அவர்களுடைய *தொலைக்காட்சித் தட்டச்சுக்கருவி*யையோ மார்க்-8 கணினியையோ கட்டுமானம் செய்ய ஆர்வலர்கள் திணறிக் கொண்டிருந்தார்கள். எல்லா உதிரிப்பாகங்களையும் வாங்கிச் சரியாகக் கட்டமைத்து அவற்றை வேலை செய்ய வைப்பதற்கு மிகக்கடுமையான முயற்சி தேவைப்பட்டது. அதனால் தங்கள் அடுத்த திட்டத்துக்குத் தொழில்முறை நேர்த்தியுடன் கூடிய பெட்டியிலுள்ள கலப்பெட்டி வேண்டும் என்று ஆசிரியர்கள் நினைத்தார்கள்.  
எட்வர்டு ராபர்ட்ஸும் அவரது தலைமைப் பொறியாளர் பில் யேட்ஸும் தங்கள் கணினியின் முன்மாதிரிப் பெட்டியை அக்டோபர் 1974 இல் நிறைவு செய்து நியூ யார்கில் இருந்த *பாப்புலர் எலெக்ட்ரானிக்ஸ்* அலுவலகத்துக்குத் தொடர்வண்டி விரைவுப்பொதி மூலம் அனுப்பி வைத்தார்கள். ஆனால், சரக்கக நிறுவனத்தில் வேலைநிறுத்தம் நடந்ததால் அவர்கள் அனுப்பிய பொதி *பாப்புலர் எலெக்ட்ரானிக்ஸ்* அலுவலகத்துக்கு வந்து சேரவில்லை. அந்தக் கணினியின் பலவேறு நிழற்படங்கள் பத்திரிக்கை ஆசிரியர் சாலமனிடம் ஏற்கனவே இருந்ததால் அவற்றை வைத்தே அவர்கள் அட்டைப்படக் கட்டுரையை எழுதத் தொடங்கினார்கள். தன்னிடமிருந்த ஒரே முன்மாதிரியை இழந்த ராபர்ட்ஸ் இன்னொரு முன்மாதிரிப் பெட்டியைக் கட்டத் தொடங்கினார். இதழின் அட்டையிலிருந்த கணினி வெறும் குமிழ்களும் விளக்குகளும் கொண்ட வெற்றுப் பெட்டிதான். முழுநிறைவு பெற்ற அல்டைர் கணினி இதழின் அட்டைப்படத்திலிருந்த கணினியிலிருந்து முற்றிலும் மாறுபட்ட சுற்றுப்பலகை தளவமைப்பைக் (circuit board layout) கொண்டிருந்தது. *பாப்புலர் எலெக்ட்ரானிக்ஸ்* ஜனவரி 1975 பதிப்பு ஒரு வாரத்துக்கு முன்பே 1974 கிறிஸ்துமஸ் சமயத்தில் செய்தித்தாள் கடைகளில் வந்திருந்தது. விற்பதற்குப் போதிய பெட்டிகள் இல்லாவிட்டாலும் அல்டைர் 8800 கணினிக் கலப்பெட்டியும் அப்போதே விற்பனைக்கு அறிவிக்கப்பட்டது.
# அல்டைர் 8800

## வரலாறு

### பெயர்க்காரணம்

மிட்ஸ் நிறுவனத்தின் வழக்கமான படைப்புகள் "" அல்லது "" என்பது போன்ற பொதுப்படையான பெயர்களைத்தான் கொண்டிருந்தன. தனது புதிய படைப்பை வடிவமைப்பதில் முனைப்பாக இருந்த எட் ராபர்ட்ஸ் தன் கணினிக்குப் பெயர் வைக்கும் பொறுப்பை *பாப்புலர் எலெக்ட்ரானிக்ஸ்* இதழின் ஆசிரியர் குழுவிடமே விட்டிருந்தார். இதற்கும் பெயரை PE-8 (பாப்புலர் எலெக்ட்ரானிக்ஸ் - 8 பிட்டு) என்ற பெயரை வைக்கலாமா என்று நினைத்த ஆசிரியர் குழு, அது மிகவும் சலிப்பூட்டும் பெயர் என்று அதைக் கைவிட்டுவிட்டு, ஒரு தனிக்கணினியைப் படைப்பது ஒரு நட்சத்திர நிகழ்வு என்று கருதி விண்ணில் ஒளிரும் வெளிச்சமான தாரகைகளில் 12 வது இடத்திலிருக்கும் "அல்டைர்" நட்சத்திரத்தின் பெயரைத் தேர்ந்தெடுத்தார்கள்.
# அல்டைர் 8800

## மென்பொருள்

### அல்டைர் பேசிக் (Altair BASIC)

ஒரு நாள் எட் ராபர்ட்ஸுக்கு உங்கள் கணினிக்கு பேசிக் கணிமொழி BASIC programming language வாங்க விருப்பமா என்று ஒரு கடிதம் வந்தது. அந்தக் கடிதத்தில் இருந்த தொலைபேசி எண்ணை அழைத்தால் அழைப்பு ஒரு தனியார் வீட்டுக்குச் சென்றது. அங்கே யாருக்கும் பேசிக் கணிமொழி பற்றி ஏதும் தெரியவில்லை. உண்மையில் அந்தக் கடிதத்தை அனுப்பியவர்கள் பில் கேட்ஸும் Bill Gates பால் ஆலனும் Paul Allen. உண்மையில் அவர்களிடமும் அப்போது பேசிக் கணிமொழி ஏதுமில்லை. தாங்கள் அனுப்பிய கடிதத்தைத் தொடர்ந்து மிட்ஸின் ராபர்ட்ஸை அவர்கள் அழைத்துப் பேசியபோது ராபர்ட்ஸ் விருப்பம் தெரிவித்தார். அப்போதுதான் பேசிக் கணிமொழியை உருவாக்கத் தொடங்கினார்கள். ஒரு மாதத்துக்குள் முடிக்காவிட்டால் வேறு யாராவது அதை முடித்து விடுவார்கள் என்று சுறுசுறுப்பாக வேலை செய்யத் தொடங்கினார்கள். அவர்களிடம் அல்டைர் கணினி இல்லாவிட்டாலும், அதன் இன்டெல் 8080 மையச்செயற்பகுதியைத் தம் பிடிபி-10 சிறுகணினியில் நிகர்நிலைச் செயலியை வடித்து அதில் தங்கள் பேசிக் கணிமொழியை ஓட வைத்தார்கள். ஓரளவுக்கு அது வேலை செய்யத் தொடங்கியதும் ஆலன் ஆல்புகெர்க்கி_(நியூ_மெக்சிகோ)க்குப் பறந்து சென்று ஒரு காகிதச் சுருளில் பதிவு செய்த பேசிக் கணிமொழியைக் கொடுத்தார். அதில் 2+2 கணக்கைச் செய்து காட்டினார். லூனர் லேண்டர் 'Lunar Lander'' விளையாட்டையும் ஆடிக் காட்டினார். இந்த வெற்றியைத் தொடர்ந்து பில் கேட்ஸும் ஹார்வர்ட் பல்கலையில் படிப்பதை நிறுத்தித் தம் கூட்டாளியான பால் ஆலனுடன் சேர்ந்து மைக்ரோசாப்ட் நிறுவனத்தை நிறுவினார். பின்னால் அது இன்டெல் சில்லுகளுக்கு மென்பொருள் எழுதி உலகின் மிகப்பெரும் மென்பொருள் நிறுவனமாக உயர்ந்தது வரலாறு.
# அல்டைர் 8800

## மென்பொருள்

### அல்டைர் வட்டு இயங்குதளம் (Altair DOS)

1975 இன் இறுதியில் அறிவிக்கப்பட்டு ஆகஸ்டு 1977 இல் விற்பனைக்கு வந்தது.
# படிமம்:Popular Electronics Cover Jan 1975.jpg

## சுருக்கம்

### Non-free use rationale in அல்டைர் 8800

- In அல்டைர் 8800 the cover is used to illustrate the launch of the Altair computer.
- The cover shows the Altair 8800 computer that the author hoped would save his financially strapped company and the magazine hoped would restore technical leadership over its competitors. It did both. The computer shown on the cover is a hurriedly constructed mockup to replace the original lost in shipping to the magazine. It looks considerably different than the production computers.
- This cover launched the personal computer industry.
- Paul Allen showed this cover to his friend Bill Gates and they started Microsoft to write software for this computer.
- The resolution is minimum necessary to see the significant features of the computer shown on the cover.  
The copyrights for *Popular Electronics* are held by Poptronix Inc. Copyright registration number B999920, November 29, 1974.
# வைதேகி (கன்னட எழுத்தாளர்)

**வைதேகி** (*Vaidehi*) என்பவர் கன்னட மொழி பெண் எழுத்தாளர்களில் ஒருவராவார். இவரது இயற்பெயர் ஜானகி சிறீனிவாச மூர்த்தி என்பதாகும். 1945 ஆம் ஆண்டு பிப்ரவரி மாதம் 12 ஆம் தேதியன்று இவர் பிறந்தார். பெண்ணிய எழுத்தாளராகவும் நவீன கன்னட மொழி புனைகதைகளின் நன்கு அறியப்பட்ட எழுத்தாளராகவும் அறியப்படுகிறார். கன்னட மொழியின் வெற்றிகரமான பெண் எழுத்தாளர்களில் ஒருவரான இவர் மதிப்புமிக்க தேசிய மற்றும் மாநில அளவிலான இலக்கிய விருதுகளைப் பெற்றுள்ளார். கன்னட மொழிக்கான சாகித்திய (இலக்கிய) விருதினை இவர் தன்னுடைய கிரௌஞ்ச பட்சிகளு என்ற சிறுகதைத் தொகுப்புக்காகப் பெற்றுள்ளார்.
# வைதேகி (கன்னட எழுத்தாளர்)

## வாழ்க்கைக் குறிப்பு

1945 ஆம் ஆண்டு பிப்ரவரி மாதம் 12 ஆம் தேதியன்று எப்பர், மகாலட்சுமி தம்பதியருக்கு கர்நாடகாவின் உடுப்பி மாவட்டத்தில் உள்ள குந்தபுரா தாலுக்காவில் பிறந்தார். ஒரு பெரிய பாரம்பரிய பிராமண குடும்பத்தில் வளர்ந்தார். குந்தாபுராவில் உள்ள பண்டார்கர் கல்லூரியில் வணிகவியலில் இளங்கலைப் பட்டம் பெற்றார். இவரது தந்தை ஒரு வழக்கறிஞர் மற்றும் இவரது தாயார் ஒரு இல்லத்தரசி. இவரது வீட்டில், குந்தாப்பூர் கன்னடம் எனப்படும் கன்னடத்தின் பேச்சுவழக்கு பேசப்பட்டது. மேலும் இவர் தனது படைப்புகளிலும் இந்த பேச்சுவழக்கை பயன்படுத்துகிறார். ஓர் அசாதாரண சூழ்நிலையில் வைதேகி புனைப்பெயருக்கு மாறினார். எழுத்து வாழ்க்கையின் ஆரம்பத்தில், தன்னுடைய இயற்பெயரில் கன்னட வார இதழான சுதாவுக்கு ஒரு கதையை அனுப்பியிருந்தார். ஆனால் பின்னர் அந்தக் கதை கற்பனையானதல்ல என்றும் நிஜ வாழ்க்கைக் கதையை உள்ளடக்கியதால் அச்சிடுவதைத் தொடர வேண்டாம் என்றும் இவர் வெளியீட்டாளரைக் கேட்டுக் கொண்டார். ஆனால், ஆசிரியர் பெயரை 'வைதேகி' என்று மாற்றி புத்தகப் பதிப்பை முன்னெடுத்தார். இந்த பெயர் பிற்கால எழுத்துகளில் ஒட்டிக்கொண்டது, பிரபலமும் அடைந்தார்.
# வைதேகி (கன்னட எழுத்தாளர்)

## குடும்ப வாழ்க்கை

வைதேகி 23 வயதில் கே.எல். சீனிவாச மூர்த்தியை திருமணம் செய்து கொண்டார். இத்தம்பதியருக்கு நயனா காசியப் மற்றும் பல்லவி ராவ் என்ற இரு மகள்கள் உள்ளனர். திருமணத்திற்குப் பிறகு வைதேகி சிமோகாவிற்குச் சென்றார். குடும்பம் பின்னர் உடுப்பிக்கும் பின்னர் அவர்கள் தற்போது வசிக்கும் மணிபாலுக்கும் இடம்பெயர்ந்தது. வைதேகியின் மகள் நயனா காசியப் ஒரு மொழிபெயர்ப்பாளர் ஆவார். கன்னட எழுத்தாளர் மற்றும் ஆங்கில ஆசிரியர் என அறியப்படுகிறார். ஐந்து நாவல்கள் உட்பட வைதேகியின் சில படைப்புகளை ஆங்கிலத்தில் மொழிபெயர்த்துள்ளார்.
# வைதேகி (கன்னட எழுத்தாளர்)

## ஆக்கங்கள்

### சிறுகதைகள்

- மர கிட பள்ளி (1979)
- அந்தரங்கத புடகளு (1984)
- கோல (1986)
- சமாஜ சாஸ்த்ரஜ்ஞெய டிப்பணிகெ (1991)
- அம்மச்சி எம்ப நெனபு (2000)
- ஹகலு கீசித நெண்ட
- கிரௌஞ்ச பக்ஷிகளு(2005)
- பிந்து பிந்திகெ
# வைதேகி (கன்னட எழுத்தாளர்)

## ஆக்கங்கள்

### கவிதைத் தொகுப்புகள்

- பிந்து பிந்திகெ (1990)
- அஸ்ப்ருஸ்யரு (1992)
- பாரிஜாத (1999)
# வைதேகி (கன்னட எழுத்தாளர்)

## ஆக்கங்கள்

### குழந்தைகள் இலக்கியம்

- தாம் தூம் சுந்தரகாளி
- மூகன மக்களு
- கொம்பெ மேக்பெத்
- டணாடங்கூர
- நாயிமரி நாடக
- கோடு கும்ம
- ஜும் ஜாம் ஆனெ மத்து புட்ட
- சூர்ய பந்த
- அர்தசந்த்ர மிடாயி
- ஹக்கி ஹாடு
- ஸோமாரி ஓள்யா
# சிறப்புக் காட்டுத் தலங்கள்

**சிறப்புக் காட்டுத் தலங்கள்** என்பவை புராண காலத்தில் புகழ்பெற்று விளங்கிய காடுகள் நிரம்பிய சிவத்தலங்களாகும். இத்தலங்கள் பெரும் காடுகளாக இருந்த பொழுது சிவத்தலங்கள் அதில் எழுப்பபெற்றன. இவை **வன விசேச தலங்கள்** என்றும் அறியப்படுகின்றன.  
| வனம் | ஊர் | சிவத்தலம் |  |
| --- | --- | --- | --- |
| கடம்பவனம் | மதுரை | மீனாட்சி சுந்தரேஸ்வரர் கோவில் |  |
| குண்டலிவனம் |  |  |  |
| குதவனம் | திருவுச்சாத்தனம் |  |  |
| செண்பகவனம் |  |  |  |
| மகிழவனம் |  |  |  |
| மறைவனம் |  |  |  |
| மாதவிவனம் | திருமுருகன்பூண்டி |  |  |
| மிதுவனம் | நன்னிலம் |  |  |
| வில்வவனம் | திருவாடானை | வில்வாரன்யேஸ்வரர் கோயில் |  |
| வேணுவனம் | திருநெல்வேலி | நெல்லையப்பர் கோயில் | } |
# நாரத சரிதை

புறத்திரட்டு என்னும் நூலில் காணப்படும் சில பாடல்கள் **நாரத சரிதை** என்னும் நூலின் பெயரிட்டுக் காட்டப்பட்டுள்ளன. இதனால் இப் பெயருடைய நூல் இருந்தது என்பதை அறியமுடிகிறது. இதில் வரும் பாடல்களில் வரும் பொருளை ஒப்புநோக்கி, சு. வையாபுரிப்பிள்ளை இந்த நூலைச் சமணநூல் எனக் கருதுகிறார். 11 ஆம் நூற்றாண்டில் தோன்றிய உரைநூல் யாப்பருங்கல விருத்தி இதன் பாடலை மேற்கோள் காட்டுவதால் நாரத சரிதை நூலின் காலம் 10 ஆம் எனக் கொள்ளப்பட்டுள்ளது.  
ஸ்ரீபுராணம் என்னும் வடமொழி நூலில் நாரதன். பர்வதன் ஆகியோரின் கதைகள் விரிகின்றன. அவற்றிலுள்ள நாரதன் கதையைக் கூறுவதால் இந்த நூல் 'நாரதன் சரிதை' எனப் பெயரிடப்பட்டுள்ளது. இதன் ஆசிரியரைப் பற்றிய செய்தி எதுவும் தெரியவில்லை. இந்த நூல் **அரிச்சந்திர சரிதம்** என்னும் பெயருடன் முதலில் பதிப்பிக்கப்பட்டிருந்தது. நாரதன் ஓர் அரசன் என்றும், பிற்காலத்தில் துறவு பூண்டான் என்றும் பிற நூல்களின் கதையைப் போல இந்த நூலின் கதையும் அமைந்திருக்கும் என்பதைப் பாடல்கள் தெளிவுபடுத்துகின்றன.
# நாரத சரிதை

## புறத்திரட்டில் காணப்படும் பாடல்கள்

- நாரதன் சிறப்பையும் நகரத்தையும் கூறும் பாடல்கள்
- பெண்மையைப் பழிக்கும் பாடல்
- துறவு பற்றிய பாடல்
- புறத்திரட்டில் காணப்படும் இந்நூலின் பிற பாடல்கள்
- உரைநூல்களில் காணப்படும் இந்நூலின் பாடல்
# நாரத சரிதை

## அடிக்குறிப்பு

இதன் கீழ் வரும் பாடல்கள் பொருள் நோக்கில் சொற்பிரிப்பு செய்யப்பட்டவை
# நாராயண கவசம்

**நாராயண கவசம்** என்னும் நூல் பற்றிய செய்தி பாகவதம் ஆறாம் கந்தம் என்னும் பிரிவில் வருகிறது. இந்தக் கவசத்தை விச்சுவரூபன் என்பவன் இந்திரனுக்குச் சொல்லித்தந்தானாம். இந்திரன் அவுணர்களோடு போரிட்டபோது இந்த மந்திரத்தைச் சொல்லி வெற்றி பெற்றானாம். நாராயண கவசத்தில் 25 பாடல்கள் உள்ளன. வெற்றி பெற்றதைக் கூறும் பாகவதப் பாடல்
##### நாலெழுத்து மந்திரம்
<poem>பத்தி செய்தாயினும் பகை செய்தாயினும்
வித்தகன் ஒருவன் பேர் விளம்பற்கு ஆயினும்
ஒத்த **நாராயணா** என உரைப்பரேல்
கொத்து வெம் பாதகம் குலைந்து நீங்குமே  
தும்மினும் இருப்பினும் துயரம் மிக்கு உளம்
விம்மினும் வீழினும் வினை செய் போதினும்
அம்ம **இந் நாலெழுத்து** அறைவரேல் அவர்
செம்மலர் மால் பதம் நேர்தல் திண்ணமே</poem>
##### நாராயண கவசப் பாடல்
<poem>மலர்ந்த செங்கமல மலர்மகள் மரு ஆர் மார்வமும் வாளி கேடகம் வாள்
இலங்கு எழில் ஆழி வளை கதை பாசம் இருஞ்சிலை தரித்த வெண் கரமும்
நலம் தரு கலுழன் புயத்து இனிது உறைந்த நளின மென் பாதமும் ஆக
வலம் தர முன்வந்த தெங்கு மெய் பொழுதும் மாயவன் மருணையில் **காக்க**  
புகழ் பெறு மீன் உரு எடுத்த புங்கவன்
அகம் மகிழ்தந்து நீ அடைந்து **காக்க**; இச்
சகமிசை வாமணன் சார்ந்து **காக்க**; வேர்
மிகு நிலம் அளந்த மால் விசும்பில் **காக்கவே**  
பன்னிய வரை முதல் பல அரண்களில்
துன்னு வெம் சமத்திடைத் தோன்றலுற்று முன்
மன்னு வெம் கனகனை மாய்த்த மைந்துடை
நன்னலம் சேர்தர மடங்கல் **காக்கவே**</poem>
##### மேலும்
# நாலாயிரக் கோவை

ஒட்டக்கூத்தர் இயற்றியனவாகக் கூறப்படும் நூல்களில் ஒன்று **நாலாயிரக்கோவை**. இராசராசன் மீது 'கண்டன் கோவை' என்னும் நூலும் ஒட்டக்கூத்தர் பாடினார் என்பர். ஆனால் இந்த இரண்டு நூல்களும் கிடைக்கவில்லை. இவர் பாடிய மூவர் உலா அச்சிடப்பட்டுள்ளது. இவர் பாடிய தில்லை உலாவின் இறுதிப் பகுதி கிடைக்கவில்லை. இவர் பாடியதாகக் கூறப்படும் அந்தாதி நூல்களும் கிடைக்கவில்லை